“Poefiepolitiek” haal buitelandse mediaDie veldtog om met menslike afval in die Wes-Kaap te protesteer, het nou ook die buitelandse media gehaal, en Suid-Afrika se beeld word opnuut enorme skade berokken. Trouw van Nederland berig soos volg: “De riolering in Zuid-Afrika is op veel plaatsen embarmelijk, of zelfs geheel afwezig. Veel inwoners delen openluchttoiletten, vaak onder onhygiënische omstandigheden. Daarnaast lopen vrouwen veel risico om verkracht te worden als zij ‘s nachts naar het toilet gaan.” Dié berig is wyd gesirkuleer en word ook in ander nuusmedia gebruik. Die koerant meld dat die Wes-Kaap deur Helen Zille se DA regeer word, maar skryf dat die provinsie nie die geld het om aan die eise van armes te voldoen nie. Die Sydney Morning Herald berig weer oor die meer as 180 mense wat in Kaapstad se “poo war” aangekeer is. Die buitelandse media se aandag is veral op Suid-Afrika gerig oor die toestand van oudpresident Nelson Mandela, en doen amper terloops verslag oor die… breekspul in Kaapstad. Die spotprente is deur Eben de Klerk van die Vrystaat Koerant geskets. Lees ook: Nuuskommentaar: Riooletiek